Direktiva Komisije 2003/2/ES

z dne 6. januarja 2003

v zvezi z omejitvami pri trženju in uporabi arzena (deseta prilagoditev tehničnemu napredku Direktivi Sveta 76/769/EGS)

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 76/769/EGS z dne 27. julija 1976 o približevanju zakonov in drugih predpisov držav članic v zvezi z omejitvami pri trženju in uporabi nekaterih nevarnih snovi in pripravkov [1], kakor je nazadnje spremenjena z Direktivo Komisije 2002/62/ES [2], in zlasti člena 2(a) Direktive, uvedene z Direktivo Sveta 89/678/EGS [3],

ob upoštevanju naslednjega:

(1) Direktiva Sveta 89/677/EGS [4] o osmi spremembi Direktive 76/769/EGS postavlja nekatere omejitve pri trženju in uporabi arzena.

(2) Ocena tveganja ter analiza prednosti in slabih strani dodatnih omejitev arzena v nekaterih sredstvih za zaščito lesa [5] je bila izvedena v okviru ponovnega pregleda zakonodaje Skupnosti o uporabi arzenovih spojin za zaščito lesa po pristopu Avstrije, Finske in Švedske k Evropski uniji 1995.

(3) Ocena tveganja je bila predložena Znanstvenemu odboru za strupenost, strupenost za ekosisteme in okolje (CSTEE), v nadaljnjem besedilu "Odbor", v pregled strokovnjakom [6], Odbor pa je ugotovil, da so bila glavna tveganja pravilno opredeljena. Ta tveganja vključujejo tveganja za zdravje ljudi zaradi njihove izpostavljenosti lesu, obdelanemu s sredstvi za zaščito lesa, ki vsebujejo baker, krom in arzen (CCA) in zlasti tveganja za zdravje otrok zaradi uporabe lesa, obdelanemu z CCA, za opremo igrišč. Ugotovljeno je bilo tudi tveganje za vodno okolje v nekaterih morskih vodah.

(4) Odbor je dodatno svetoval, da bi bila, zaradi znatne vrzeli v spoznanjih v zvezi z lesom, obdelanim z arzenom na deponijah, priporočljiva previdnost z omejevanjem uporabe zaščitnih sredstev za les na osnovi arzena na okoliščine, kadar je to brezpogojno potrebno.

(5) Pri nadaljnjem obravnavanju vpliva arzena na zdravje [7] je Odbor ugotovil, da je snov genotoksična in dobro poznana kot rakotvorna, ter da je morda treba upoštevati, da za rakotvorni vpliv ni mejne vrednosti.

(6) Odpadni les, obdelan z CCA, je razvrščen kot nevaren odpadek na podlagi Odločbe Komisije 2000/532/ES z dne 3. maja 2000, ki nadomešča Odločbo 94/3/ES o seznamu odpadkov na podlagi člena 1(a) Direktive Sveta 75/442/EGS o odpadkih in Direktive Sveta 94/904/ES o seznamu nevarnih odpadkov na podlagi člena 1(4) Direktive Sveta 91/689/ES o nevarnih odpadkih [8], kakor je nazadnje spremenjena z Odločbo Komisije 2001/573/ES [9].

(7) Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet [10] predpisuje določbe za uskladitev izdajanja dovoljenja za biocide na ravni Skupnosti, Uredba Komisije (ES) št. 1896/2000 z dne 7. septembra 2000 pa določa prvo fazo programa, navedenega v členu 16(2) Direktive 98/8/ES Evropskega parlamenta in Sveta o biocidnih pripravkih [11], po katerem je vrednotenje sredstev za zaščito lesa prednostna naloga v programu ponovnega pregleda, ki ga vzpostavlja Direktiva 98/8/ES.V časovnem obdobju, določenem v Uredbi (ES) št. 1896/2000, je bil arzen identificiran in prijavljen kot aktivna snov. Popoln spis o vrednotenju arzena kot obstoječe snovi bo predložen do 28. marca 2004.

(8) Glede na oceno tveganja in ob upoštevanju previdnostnega načela, dokler ne bodo usklajena pravila na podlagi Direktive 98/8/ES ali odločbe na podlagi člena 6(3) Uredbe (ES) št. 1896/2000, je omejitve pri arzenu v Direktivi 76/769/EGS treba prilagoditi tehničnim dosežkom. Ta direktiva se ne uporablja za les, obdelan z CCA, ki je že v uporabi.

(9) Ta direktiva se uporablja brez vpliva na zakonodajo Skupnosti, ki določa najnižje zahteve za varstvo delavcev, zlasti Direktivo Sveta 89/391/EGS z dne 12. junija 1989 o uvedbi ukrepov za spodbujanje ugodnosti za varnost in zdravje delavcev pri delu [12], Direktivo Sveta 90/394/EGS z dne 28. junija 1990 o varstvu delavcev pred tveganji v zvezi z izpostavljenostjo rakotvornim snovem pri delu (šesta posamična direktiva v smislu člena 16(1) Direktive 89/391/EGS [13], kakor je nazadnje spremenjena z Direktivo 1999/38/ES [14] in Direktivo Sveta 98/24/ES z dne 7. aprila 1998 o varstvu delavcev pred kemičnimi snovmi pri delu (štirinajsta posebna direktiva v smislu člena 16(1) Direktive 89/391/EGS) [15].

(10) Ukrepi, predvideni s to direktivo, so v skladu z mnenjem Odbora za prilagajanje tehničnemu napredku direktiv o odstranjevanju tehničnih ovir pri dajanju nevarnih snovi in pripravkov v promet –

SPREJELA NASLEDNJO DIREKTIVO:

Člen 1

Priloga I k Direktivi 76/769/EGS se spremeni v skladu s Prilogo k tej direktivi.

Člen 2

Države članice sprejmejo in objavijo določbe, potrebne za uskladitev s to direktivo, najpozneje do 30. junija 2003. O tem takoj obvestijo Komisijo. Države članice začnejo uporabljati te določbe najpozneje 30. junija 2004.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 3

Ta direktiva začne veljati dvajseti dan po objavi v Uradnem listu Evropskih skupnosti.

Člen 4

Ta direktiva je naslovljena na države članice.

V Bruslju, 6. januarja 2003

Za Komisijo

Erkki Liikanen

Član Komisije

[1] UL L 262, 27.9.1976, str. 201.

[2] UL L 183, 12.7.2002, str. 58.

[3] UL L 398, 30.12.1989. str. 24.

[4] UL L 398, 30.12.1989, str. 19.

[5] Ocena tveganja za zdravje ljudi in okolje, ki ga arzen predstavlja v sredstvih za zaščito lesa, in vpliva dodatnih omejitev pri dajanju v promet in uporabi arzena, 1998.

[6] http://europa.eu.int/comm/food/fs/sc/sct/out18_en.html.

[7] http://europa.eu.int/comm/food/fs/sc/sct/out106_en.html.

[8] UL L 226, 6.9.2000, str. 3.

[9] UL L 203, 28.7.2001, str. 18.

[10] UL L 123. 24.4.1998, str. 1.

[11] UL L 228, 8.9.2000, str. 6.

[12] UL L 183, 29.6.1989, str. 1.

[13] UL L 196, 26.7.1990, str. 1.

[14] UL L 138, 1.6.1999, str. 66.

[15] UL L 131, 5.5.1998, str. 11.

--------------------------------------------------

PRILOGA

Točka 20 v Prilogi I k Direktivi 1976/769/ EGS se nadomesti z naslednjim:

"20. Spojine arzena | 1.Se ne smejo uporabljati kot snovi ali sestavine v pripravkih, predvidenih za uporabo: |

(a)Pri preprečevanju obraščanja mikroorganizmov, rastlin ali živali na:ladijskih trupih,kletkah, plovcih, mrežah in vseh drugih napravah ali opremi, ki se uporablja za ribogojstvo in gojenje lupinarjev,vseh v celoti ali delno potopljenih napravah ali opremi; |

(b)pri zaščiti lesa. Tudi tako obdelan les se ne sme dajati v promet; |

(c)z odstopanjem: |

(i)zvezi s snovmi in pripravki za zaščito lesa:se snovi in pripravki lahko uporabljajo samo v industrijskih obratih z uporabo vakuuma ali pritiska za impregnacijo lesa, če so to raztopine anorganskih spojin bakra, kroma in arzena (CCA) tipa C. Tako obdelan les se ne sme dajati v promet pred dokončanjem fiksacije sredstva za zaščito. |

(ii)V zvezi z lesom, obdelanim z raztopinami CCA v industrijskih obratih v skladu s točko (i): snovi in pripravki se lahko dajejo v promet za strokovno in industrijsko uporabo in, pod pogojem, da se zahteva strukturna celovitost lesa zaradi varnosti ljudi ali živine ter med uporabno dobo lesa stik s človeško kožo ni verjeten:za konstrukcijski gradbeni les v javnih in kmetijskih zgradbah, poslovnih zgradbah in industrijskih kompleksih,za mostove in mostičke,za konstrukcijski gradbeni les na področjih sladke vode in somornice, npr. za valobrane in mostove,za protihrupne pregrade,za nadzor plazov,za varnostne ograje in pregrade ob avtocestah,za krožno zaščito debel iglavcev pred živino,za konstrukcije za zadrževanje prsti,za drogove pri prenosu električne energije in telekomunikacij,za pragove pri podzemni železnici. |

Brez vpliva na uporabo drugih predpisov Skupnosti o razvrščanju, pakiranju in označevanju nevarnih snovi in pripravkov se ves tretiran les, ki se daje v promet, posamezno označi "Samo za strokovno in industrijsko uporabo v industrijskih obratih, vsebuje arzen". Ves les, ki se daje v promet v paketih, se označi z navedbo "Pri rokovanju z lesom uporabljajte zaščitne rokavice. Uporabljajte protiprašno masko in zaščito za oči, ko žagate ali drugače obdelujete ta les. Pooblaščeno podjetje z odpadki iz tega lesa ravna kot z nevarnimi odpadki". |

(iii)Obdelan les, naveden pod točkama (i) in (ii), se ne sme uporabljati:v stanovanjskih zgradbah ali hišah, kakršenkoli že je njihov namen,pri kakršnikoli uporabi, kjer obstaja tveganje za ponavljajoči stik s kožo,v morskih vodah,za kmetijske namene, razen za stebre v ogradi za živino in uporabo v konstrukcijah/gradbeništvu v skladu s točko (ii),pri kakršnikoli uporabi, kjer bi tretiran les lahko prihajal v stik z vmesnimi ali končnimi proizvodi, predvidenimi za prehrano ljudi in/ali živali. |

2.Se ne smejo uporabljati kot snovi in sestavine pripravkov, predvidenih za uporabo pri obdelavi industrijskih vod, ne glede na uporabo vod." |

--------------------------------------------------